# Montserrat Casals i Couturier

Montserrat Casals i Couturier (Sabadell, el Vallès Occidental, 25 de setembre de 1952 - Barcelona, 17 de maig de 2015) fou una periodista i historiadora de la literatura catalana.

## Família

Montserrat Casals és filla de Lluís Casals –advocat sabadellenc, amic dels membres de la Colla de Sabadell, membre d'Acció Catalana i soldat republicà exiliat– i d'Augusta Couturier –mestra originària de Sant-Etiève– i germana de l'economista i presidenta d'Òmnium Cultural Muriel Casals. Fou parella del periodista Octavi Martí.

## Biografia

Casals es llicencià en Història per la Universitat Autònoma de Barcelona. Com a periodista, va treballar a Tele/eXprés, com a redactora d'El País durant 8 anys, fent reportatges per a TVE i com a corresponsal de Catalunya Ràdio a París (1994-2002). A la capital francesa també va dirigir la Maison de la Catalogne. Feu de documentalista cinematogràfica a l'Institut de Cinema Català. En el camp de l'estudi literari, va centrar-se en l'obra de Mercè Rodoreda, de la qual va escriure diversos estudis. També va publicar articles sobre Salvador Dalí –de qui feu la penúltima entrevista el 1985– i Joan Sales i en els últims temps investigava la biografia de Joan Sales, obra que havia de publicar Club Editor. Va morir a conseqüència d'un càncer, després de deu anys de lluitar-hi en contra.

## Llibres

* Mercè Rodoreda, contra la vida, la literatura. Edicions 62, 1991.
* Els dissabtes, mercat. Memòries de l'Armanda. Amb Octavi Martí. Barcelona. Ed: RBA La Magrana, 2009
* Joan Sales i Vallès: literatura i política. Joan Oliver, traductor de contraband i retraductor de circumstàncies. Sabadell. Fundació Bosch i Cardellach. 2012

## Premis i reconeixements

* Sent Soví de literatura gastronòmica (2008), per Els dissabtes, mercat. Memòries de l'Armanda

## Referències

* ↑ «La literatura abans que res». Núvol. [Consulta: 17 maig 2015].
* ↑ Montserrat Casals i Couturier al Qui és Qui de les Lletres Catalanes
* ↑ Carod-Rovira, Josep-Lluís. «L'altra Muriel». ReusDigital, 18-02-2016. Arxivat de l'original el 2022-09-25. [Consulta: 28 juliol 2022].
* 1 2 «S'ha mort Montserrat Casals, historiadora de la literatura i periodista». Vilaweb. [Consulta: 17 maig 2015].
* ↑ «Esquela». La Vanguardia, 18-05-2015. [Consulta: 28 juliol 2022].
* 1 2 «Mor Montserrat Casals, periodista i biògrafa de Mercè Rodoreda». Diari Ara. [Consulta: 17 maig 2015].
* ↑ Colomer, Víctor. «Montserrat Casals, ex-corresponsal de Catalunya Ràdio «Catalunya Ràdio confon emissora pública amb institucional»». Diari de Sabadell. Arxivat de l'original el 3 de març 2016. [Consulta: 17 maig 2015].
* ↑ Casals i Couturier, Montserrat. Mercè Rodoreda. Contra la vida, la literatura. Barcelona. Barcelona: Edicions 62, 1991. ISBN 84-297-3233-0.
* ↑ «Montserrat Casals, periodista y estudiosa de Rodoreda y Sales» (en castellà). El País, 17-05-2015. [Consulta: 18 maig 2015].

## Enllaços externs

* Montserrat Casals recull cartes del poeta Joan Sales Arxivat 2016-02-25 a Wayback Machine., una de les últimes aparicions públiques de Montserrat Casals, a 8TV
* Maria Bohigas i Montserrat Casals Arxivat 2016-03-03 a Wayback Machine. a L'hora del lector, de TV3
* Articles de Montserrat Casals a El País
* Compta el temps... Adéu a Montserrat Casals, comiat de Laura Borràs
* Joan Sales i Vallès: literatura i política, conferència de Montserrat Casals a la Fundació Bosch i Cardellach, 2 de febrer de 2012